Dunaj, 29. april 1812
<p>Vaša milost!
</p><p>Najprej prisrčna hvala za ljube tri, od Vaše milosti lastnoročno napisane liste z dne 6. aprila, prav tako tudi za rešitev zadeve s knjigami. Pri tem mi ni povsem prav, da hoče biti Vaša milost vedno plačnik, hkrati pa <u>ugotavljam,</u> da Vaša milost to vedno znova počenja.
</p><p>O mojstru mi piše Fritz v svoji (seveda ne antični) krepki govorici, da je v tej zimi močno rogovilil. Željno pričakujem njegov odgovor na moj <u>peremptorni opomin</u> v zvezi s končnim tiskanjem staroslovanske slovnice. Njegova slabost ga napade menda samo v <u>skrajnih</u> zimskih ali poletnih razmerah. Danes mu bom pisal tudi zaradi <u>številnih dvojnikov</u> v zbirki <u>Slobickega,</u> ki bi jih po ugodni ceni rad pridobil zase. (Gospa Slobicki je napolnila 14 zabojev – kolikor je šlo noter. Veliko <u>je obdržala, ker bi sicer morala podariti še nekaj zabojev. (!)</u> Prav se godi Auerspergu, zakaj pa je ni napotil name! Če sem lahko katalog <u>dvakrat</u> zastonj <u>napisal,</u> bi prav gotovo lahko poskrbel tudi za pakiranje.)
</p><p><br></p>
Jutri se selim h Engelu kot <i>subaffittavolo,</i><u>hkrati </u> pa sem mu, ker je vzor nesnage, dal vedeti, da se bom na Mihaelovo zopet izselil. (Vsaj ne bo mogel govoriti, da si Kranjci vse dovolijo. V takih primerih si vedno predstavljam, kako bi se vedel ob navzočnosti V<u>aše milosti,</u> in vedno se dogaja <u> <i>con garbo.</i> </u>) Dovolj! Mislim, da sem se obnašal in se še vedno obnašam tako, da me ne more niti sovražiti niti zaničevati, temveč se lahko samo sramuje pred menoj, če je tega še zmožen itd. Sicer pa sta moji sobi (z <u>enim</u> vhodom) popolnoma ločeni in z njim ne bom prihajal v stik, če tega ne bom hotel. Toda mislim, da me bo on sam iskal, na meni pa bo, da brzdam svoj <u>upravičeni</u> ponos itd. Če se bo medtem poročil in če sam ne dobim kaj svojega v kakšni ustanovi, se bom po Mihaelovem preselil k Pirsnerju. Sam zaenkrat niti pomisliti nočem na poroko, moje milostljive, kajti <u>grški</u> molji in <u>iznajditelji abeced</u> se ne morejo ukvarjati z gospemi, saj vsako od obeh opravil zahteva celega moža le zase. Pozneje, <u>ko bo to opravljeno,</u> in če me bodo hoteli kam premestiti, se bom čutil počaščenega. Tudi slovanske dežele bi hotel poprej še prepotovati (tu pa lahko koga mine potrpljenje!). Prav zaradi teh in še
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-04-29
<a rel="nofollow" class="external free" href="http://nl.ijs.si/e-zrc/zois/html/MP37.html">http://nl.ijs.si/e-zrc/zois/html/MP37.html</a>